《忆梁王寺过远桥寄昉师》
宋代·罗适

长忆溪桥避暑时，天风六月袭人肌。水随地脉来无尽，云过山头去不知。

拂面稚松应偃盖，当年游子已庞眉。凭师莫动溪边石，留待东归题好诗。

作者简介：（1029—1101）台州宁海人，字正元，别号赤城。胡瑗私淑弟子。英宗治平二年进士。历知五县，官至京西北路提点刑狱，慷慨建白，务恤民隐，尝与苏轼论水利，凡兴复陂塘五十有五，秩满去，民为立祠。有《易解》、《赤城集》、《伤寒救俗方》。